90 หลังคาเรือน บ้านชีท่าวังเวิน ขอนแก่น สัญจรเข้าออกหมู่บ้าน ด้วยเรือ
ชาวบ้านกว่า 90 หลังคาเรือน ที่บ้านชีท่าวังเวิน ตำบลโนนทอง อำเภอแวงใหญ่ จังหวัดขอนแก่น  กำลังได้รับผลกระทบจากน้ำในแม่น้ำชีที่ล้นตลิ่งไหลเข้าท่วมพื้นที่ทางการเกษตรและบ้านเรือนประชาชน โดยน้ำมีความลึกกว่า 2 เมตร ทำให้ถนนเข้าออกหมู่บ้านถูกตัดขาด องค์การบริหารส่วนตำบลโนนทอง และศูนย์ ปภ.เขต 6 ขอนแก่น ต้องนำเรือท้องแบนออกให้ความช่วยเหลือประชาชนในการสัญจรเข้าออกหมู่บ้าน น้ำท่วมปีนี้หนักเหมือนปี 2554 หรือ 10 ปีก่อน แต่หน่วยงานรัฐได้มีการแจ้งเตือน ทำให้ชาวบ้านได้เตรียมรับมือ โดยนำสิ่งของมีค่าขึ้นที่สูงไว้แล้ว ซึ่งขณะนี้มวลน้ำจากแม่น้ำชี ไหลเข้าสู่พื้นที่อำเภอชนบทและกำลังเข้าสู่อำเภอบ้าแฮดต่อไปนายสมศักดิ์ จังตระกุล ผู้ว่าราชการจังหวัดขอนแก่น เปิดเผยว่า สำนักงานป้องกันและบรรเทาสาธารณภัยจังหวัดขอนแก่น สรุปความเสียหายจากอิทธิพลของพายุดีเปรสชั่น “เตี้ยนหมู่” ประชาชนได้รับความเดือดร้อน 9 อำเภอ 38 ตำบล 194 หมู่บ้าน  ประกอบด้วย อำเภอภูผาม่าน  5 ตำบล 35 หมู่บ้าน อำเภอชุมแพ 11 ตำบล 42 หมู่บ้านอำเภอหนองเรือ 4 ตำบล 5 หมู่บ้าน อำเภอแวงน้อย  3 ตำบล 13 หมู่บ้าน อำเภอแวงใหญ่  2 ตำบล 15 หมู่บ้าน อำเภอชนบท  4 ตำบล 46 หมู่บ้าน อำเภอมัญจาคีรี   3 ตำบล 5 หมู่บ้าน อำเภอโนนศิลา  2 ตำบล